Îdareyê Zanîngehê Çewlîgî konserê Mîkaîl Aslanî ra dima konserê Alî Dogan Gonultaşî zî asteng kerd.
Îdareyê Zanîngehî verî salona xo 2.500 lîra ra dabî Gonultaşî la dima heqê salone kerd 20 hezar lîra.
Hunermend Gonultaşî hesabê xo yê medyaya dîjîtale de derheqê babete de eşkerayîyêke daye û vat: ''Heqê salone bîyo 20 hezar lîra. Ma qaşo 26ê teşrîna peyêne de tede konserêk bidayêne. Bira zanîngehî yena manaya 'tîya de konserê to qedexe yo.' Nê welatî de vera motîvasyonê muzîkkerdişî kêmîyeno. Îfadeyê ma (şîîr, muzîk, sînema) pêro sansuran ra hîna xurt ê.''
